**Pielikums**

**2021. gada 23. aprīļa**

**Krievijas Federācijas Transporta ministrijas**

**vēstulei Nr. 9-1900**

**Skaidrojumi par Krievijas vienreizējo autopārvadājumu atļauju aizpildīšanas noteikumiem**

|  |  |  |
| --- | --- | --- |
| **Nr.** | **Jautājums / situācijas apraksts** | **Skaidrojums** |
| 1. | Noteikumi par Krievijas vienreizēju atļauju aizpildīšanu, veicot starptautiskus autopārvadājumus no trešās valsts teritorijas vai uz trešās valsts teritoriju, kas ir apstiprināti ar 2020.gada 28.jūlija Krievijas Federācijas Transporta ministrijas Pavēli Nr.261, attiecas uz visu veidu Krievijas vienreizējo atļauju aizpildīšanu vai tikai uz Krievijas vienreizējām atļaujām, kas derīgas pārvadājumiem uz/no trešajām valstīm? | Noteikumi par Krievijas vienreizēju atļauju aizpildīšanu, veicot starptautiskus autopārvadājumus no trešās valsts teritorijas vai uz trešās valsts teritoriju, kas ir apstiprināti ar 2020.gada 28.jūlija Krievijas Federācijas Transporta ministrijas Pavēli Nr.261, attiecas uz visu veidu Krievijas vienreizējo atļauju aizpildīšanu. |
| 2. | Vai ir nepieciešams iepriekš aizpildīt 10.-13. punktus Krievijas atļaujā, gadījumā, ja transportlīdzeklis iebrauc Krievijas Federācijas teritorijā bez kravas ar nolūku iekraut kravu? | Transportlīdzeklim iebraucot/izbraucot bez kravas un braucot cauri Krievijas Federācijas teritorijai no izkraušanas vietas līdz iekraušanas vietai, Krievijas vienreizējās atļaujas 10.-13. punktus iepriekš aizpildīt nav nepieciešams. |
| 3. | Kādi punkti iepriekš jāaizpilda Krievijas atļaujas otrajā pusē, gadījumā, ja tiek veikts tranzīts caur Krievijas Federācijas teritoriju ar transportlīdzekli bez kravas? | Transportlīdzeklim bez kravas, šķērsojot Krievijas Federācijas teritoriju tranzītā, Krievijas atļaujas otrajā pusē nav jāaizpilda tikai 10.-13. punkti. |
| 4. | Vai aizpildot Krievijas atļaujas 12. un 13. punktus ir vienlaicīgi jānorāda gan valsts, gan iekraušanas/izkraušanas vieta? | Atļauju aizpildīšanas noteikumi nosaka, ka jānorāda valsts **vai** iekraušanas/izkraušanas vieta. Ar iekraušanas/izkraušanas vietu ir domāts apdzīvotas vietas nosaukums. Tomēr mēs rekomendējam norādīt tikai valsti. |
| 5. | Kādā veidā Krievijas atļaujā ir jānorāda valsts vai iekraušanas/izkraušanas vieta? | Atļauju aizpildīšanas noteikumos nav noteikts, kā jānorāda iekraušanas/izkraušanas vieta Krievijas atļaujā, tāpēc to atļauts norādīt kādā no sekojošiem veidiem: rakstīt valsts nosaukumu ar latīņu alfabēta vai kirilicas burtiem vai izmantojot alfa-2 vai alfa-3 valsts kodus. |
| 6. | Kādos gadījumos un ar kādiem nosacījumiem Krievijas atļaujas 11. punktā ir atļauts norādīt pārvadājamo kravas sūtījumu masu kopsummu? | Veicot kravas pārvadājumu no vairākiem nosūtītājiem, Krievijas vienreizējās atļaujas 11. punktā ir jānorāda katra pārvadātā kravas sūtījuma masa atsevišķi, vienlaikus atļauts norādīt arī pārvadāto sūtījumu masu kopsummu. |
| 7. | Vai pārvadātājs ir tiesīgs veikt labojumus vai papildināt informāciju Krievijas atļaujas 5. punktā par transportlīdzekļa reģistrācijas numuru, apliecinot izmaiņas ar zīmogu? | Krievijas atļaujas 5. punktā ir pieļaujama informācijas papildināšana sakarā ar kravas transportlīdzekļa (vilcēja) maiņu avārijas vai tehnisku problēmu gadījumā, kas jāapliecina ar dokumentiem par transportlīdzekļa tehnisko stāvokli, ko izsniedz organizācijas, kas veic transportlīdzekļu apkopes un remontu. |
| 8. | Vai pārvadātājs ir tiesīgs veikt izmaiņas Krievijas atļaujas 9. punktā? | Krievijas atļaujas 9. punktā izmaiņas vai labojumi nav pieļaujami. |
| 9. | Pārvadātājs veic starptautisku kravas pārvadājumu no Latvijas uz Kazahstānu tranzītā cauri Krievijas teritorijai, izmantojot Krievijas divpusējo/tranzīta atļauju Nr.1. Pēc kravas izkraušanas Kazahstānā kravas transportlīdzeklis tranzītā cauri Krievijas teritorijai veic pārvadājumu bez kravas uz Latviju, izmantojot to pašu Krievijas atļauju Nr.1, bet atrodoties Krievijā pārvadātājs ir sameklējis jaunu kravu pārvadājumu no Krievijas uz Latviju. Saskaņā ar iepriekš panākto vienošanos ar Krievijas pusi mainot pārvadājuma veidu no tranzīta uz divpusējo pārvadājumu ir nepieciešama cita Krievijas atļauja, tāpēc šajā gadījumā pārvadātājs arī izmanto citu Krievijas divpusējo/tranzīta atļauju Nr.2. Kāda informācija pārvadātājam ir jānorāda Krievijas atļaujas Nr.2 9. punktā? | Šajā gadījumā pārvadātājam Krievijas atļaujas Nr.2 9. punktā jānorāda Krievijas-Kazahstānas robežšķērsošanas punkta nosaukums un datums, piemēram АПП «Вишневка» «20» апреля 2021г. un jādodas uz tuvāko Rostransnadzor (Ространснадзор) kontroles punktu, uzrādot Krievijas atļauju Nr.1 atbildīgā persona veic nepieciešamās atzīmes Krievijas atļaujā Nr.2.  Savukārt, veicot līdzīgu pārvadājumu no Baltkrievijas, pārvadātājam Krievijas atļaujas Nr.2 9. punktā jānorāda Krievijas-Baltkrievijas oficiālais Rostransnadzor kontroles punkta nosaukums, piemēram, «СПВК-1 (Смоленск)», vai jānorāda minētā kontroles punkta nosaukums saskaņā ar iepriekš spēkā esošu klasifikaciju pēc tuvākās dzelzceļa stacijas nosaukum, piemēram, «Красное», vai jānorāda apdzīvotas vietas nosaukums, kurā atrodas minētais kontroles punkts, piemēram, «Красная Горка». |
| 10. | Pārvadātājs veic starptautisku tukša konteinera pārvadājumu no Latvijas teritorijas uz Krievijas Federācijas teritoriju, izmantojot Krievijas divpusējo/tranzīta atļauju, lai šajā konteinerā iekrautu kravu un atgrieztos atpakaļ Latvijas teritorijā. Vai ir nepieciešams iepriekš aizpildīt 10.-13. punktus Krievijas atļaujā, gadījumā, ja transportlīdzeklis iebrauc Krievijas Federācijas teritorijā ar tukšu konteineru ar nolūku iekraut kravu? | Krievijas atļaujas 10.-13. punktus ir nepieciešams aizpildīt tikai no brīža, kad krava tika iekrauta konteinerā Krievijas Federācijas teritorijā. Savukārt, iebraucot Krievijas Federācijas teritorijā ar tukšu konteineru Krievijas vienreizējās atļaujas 10.-13. punktus iepriekš aizpildīt nav nepieciešams. |
| 11. | Pārvadātājs veic starptautisku kravas pārvadājumu no Latvijas teritorijas uz Krievijas Federācijas teritoriju, izmantojot Krievijas divpusējo/tranzīta atļauju. Pēc kravas izkraušanas Krievijas Federācijas teritorijā pārvadātājs atgriežas Latvijas teritorijā bez kravas. Kādi Krievijas atļaujas punkti ir jāaizpilda atļaujas otrajā pusē? | Izbraucot no Krievijas Federācijas teritorijas bez kravas Krievijas vienreizējās atļaujas 10.-13. punktus aizpildīt nav nepieciešams. Vadītājam jāuzrāda atļauja Rostransnadzor (Ространснадзор) kontroles punktā vai muitas darbiniekam Latvijas – Krievijas robežšķērsošanas punktā, lai atbildīgā persona varētu veikt atzīmes par pārvadātāja izbraukšanu un noplēstu atļaujas talonu. |
| 12. | Kādā veidā jānorāda iebraukšanas vai izbraukšanas datums Krievijas atļaujas 9. punktā? | Atļauju aizpildīšanas noteikumos nav noteikts, kā jānorāda iekraušanas/izkraušanas vieta Krievijas atļaujā, tāpēc to atļauts norādīt saprotamā veidā. |